​Գիրքը հիմնված է 1988-1990 թվականներին Սովետական Ադրբեջանում տեղի ունեցած սարսափազդու իրադարձությունների վրա: Ողջ աշխարհը գիտի այդ իրադարձությունների մասին: Մարդկությանը սպառնացող արհավիրք է նացիզմը: Հայ քաղաքացիական բնակչության բնաջնջումը կազմակերպել էին Բաքվի իշխանությունները: Նրանք անգամ հայերի մասսայական ոչնչացման ծրագիր ունեին: Երկու տարի անընդմեջ ահաբեկչություն, խաղաղ բնակչության ցեղասպանություն էին իրականացնում: Ոճրագործ հրեշները վայրենաբար սպանում էին անզեն հայ քաղաքացիներին առանց հաշվի առնելու սեռն ու տարիքը. նրանք չէին խնայում ո՛չ մանուկներին, ո՛չ ծերերին, ո՛չ էլ կանանց: Լկտի և անհոգի 5000 վախկոտների խմբեր, զինված մարդասպաններ ջարդեր էին իրականացնում հայ քաղաքացիների տներում: Անկասկած, կգա մի օր, երբ պատմությունն ամեն ինչ իր տեղը կդնի: Մենք պետք է միշտ հիշենք, որ հայերն իրենց հազարամյակների հնագույն քաղաքակրթությամբ Արարատ լեռան ստորոտում միակ քրիստոնյաներն են: